DOO „Komunalne djelatnosti” Bar OBRAZAC 16

Broj: 21-8903

Mjesto i datum: 07.12.2018. god.

Na osnovu člana 105 stav 2 Zakona o javnim nabavkama („Službeni list CG“, br. 42/11, 57/14 i 28/15 i 42/17), u postupku odlučivanja o izboru najpovoljnije ponude po tenderskoj dokumentaciji broj 21-7540 od 25.10.2018.godine za otvoreni postupak javne nabavke za nabavku auto guma za teretna vozila, autobuse i građevinske mašine ovlašćeno lice naručioca DOO „Komunalne djelatnosti” Bar, VD Izvršni direktor, mr Nedeljka Orlandić, na prijedlog Komisije za otvaranje i vrednovanje ponuda, donosi

**ODLUKA O OBUSTAVLJANJU POSTUPKA JAVNE NABAVKE**

Obustavlja se postupak javne nabavke po tenderskoj dokumentaciji DOO „Komunalne djelatnosti” Bar broj 21-7540 od 25.10.2018.godine za otvoreni postupak javne nabavke za nabavku auto guma za teretna vozila, autobuse i građevinske mašine iz razloga što nije dostavljena nijedna ispravna ponuda.

**Obrazloženje**

Naručilac je u skladu sa Planom javnih nabavki za 2018. godinu, broj 8155 od 26.12.2017. godine, donio Odluku o pokretanju postupka javne nabavke broj 21-7535 od 25.10.2018. godine.

Rješenjem broj: 21-7536 od 25.10.2018. godine, Naručilac je u skladu sa članom 59 Zakona o javnim nabavkama, imenovao Komisiju za otvaranje i vrednovanje ponuda.

Ovlašćeno lice Naručioca, članovi Komisije za otvaranje i vrednovanje ponuda, službenik za javne nabavke i lice koje je učestvovalo u pripremanju tenderske dokumentacije svojeručno su potpisali Izjave o nepostojanju sukoba interesa iz člana 16 Zakona o javnim nabavkama i iste potpisane izjave se u skladu sa članom 49 stav 1 tačka 3 i 4 Zakona o javnim nabavkama nalaze u dokumentaciji javne nabavke naručioca, kao i potpisana Izjava ovlašćenog lica Naručioca da će uredno izmirivati obaveze prema izabranom ponuđaču.

Naručilac je dana 25.10.2018. godine na portalu Uprave za javne nabavke objavio Tendersku dokumentaciju broj iz evidencije postupka javnih nabavki: 21-7540, redni broj iz Plana javnih nabavki: 6, za otvoreni postupak javne nabavke za nabavku auto guma za teretna vozila, autobuse i građevinske mašine i oglasio u dnevnom listu Dnevne novine doo, 26.10.2018. godine.

Naručilac je rednim brojem označio svaku prvu stranicu lista i ukupan broj listova tenderske dokumentacije.

Tenderskom dokumentacijom je predviđeno da je predmet javne nabavke nabavka auto guma za teretna vozila, autobuse i građevinske mašine; da se javna nabavka nabavlja kao cjelina, da se ne zaključuje okvirni sporazum, procijenjene vrijednosti sa uračunatim PDV-om 45.000,00 €; ne podnose se alternativne ponude, da je period važenja ponude 60 dana od dana javnog otvaranja ponuda; da je ponuđač dužan dostaviti bezuslovnu i na prvi poziv naplativu garanciju ponude u iznosu od 2% procijenjene vrijednosti javne nabavke, kao garanciju ostajanja u obavezi prema ponudi u periodu važenja ponude i 3 dana nakon isteka važenja ponude; da je rok izvršenja ugovora godinu dana od dana zaključivanja ugovora; da je mjesto izvršenja ugovora DOO „Komunalne djelatnosti” Bar; da je jezik ponude crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom; da je kriterijum za izbor najpovoljnije ponude najniža ponuđena cijena sa brojem bodova 100; vrijeme i mjesto podnošenja ponuda je od 08.00 do 14.00sati zaključno sa danom 19.11.2018.godine do 10.30 sati. Ponude se mogu predati neposrednom predajom na arhivi naručioca na adresi Bulevar revolucije bb kula A Bar ili preporučenom pošiljkom sa povratnicom na adresi Bulevar revolucije bb kula A Bar ,javno otvaranje ponuda ,kome mogu prisustvovati ovlašćeni predstavnici ponuđača sa priloženim punomoćjem potpisanim od strane ovlašćenog lica, održaće se dana 19.11.2018.godine u 11.00 sati u prostorijama naručioca na adresi Bulevar revolucije bb kula A Bar; da je rok za donošenje odluke o izboru najpovoljnije ponude 30 dana od dana javnog otvaranja ponuda; da je rok plaćanja 30 dana od dana potpisivanja otpremnice o isporuci robe i dostavljanja fakture; da je način plaćanja virmanski; ponuđač čija ponuda bude izabrana kao najpovoljnija je dužan da prije zakljčivanja ugovora o javnoj nabavci dostavi naručiocu: garanciju za dobro izvršenje ugovora u iznosu od 5% od vrijednosti ugovora, sa rokom važenja 3 (tri) dana dužim od ugovorenog roka.

Naručilac je, *na ime obaveznih uslova*, predmetnom tenderskom dokumentacijom predvidio da u postupku javne nabavke može da učestvuje samo ponuđač koji: 1) je upisan u registar kod organa nadležnog za registraciju privrednih subjekata; 2) je uredno izvršio sve obaveze po osnovu poreza i doprinosa u skladu sa zakonom, odnosno propisima države u kojoj ima sjedište; 3) dokaže da on odnosno njegov zakonski zastupnik nije pravosnažno osuđivan za neko od krivičnih djela organizovanog kriminala sa elementima korupcije, pranja novca i prevare, te da se uslovi iz stava 1 ove tačke ne odnose se na fizička lica: umjetnike, naučnike i kulturne stvaraoce. Predmetnom tenderskom dokumentacijom je propisano, da se ispunjenost obaveznih uslova, dokazuje dostavljanjem: 1) dokaza o registraciji kod organa nadležnog za registraciju privrednih subjekata sa podacima o ovlašćenim licima ponuđača; 2) dokaza izdatog od organa nadležnog za poslove poreza da su uredno prijavljene, obračunate i izvršene sve obaveze po osnovu poreza i doprinosa do 90 dana prije dana javnog otvaranja ponuda, u skladu sa propisima Crne Gore, odnosno propisima države u kojoj ponuđač ima sjedište; 3) dokaza nadležnog organa izdatog na osnovu kaznene evidencije, koji ne smije biti stariji od šest mjeseci do dana javnog otvaranja ponuda.

Ponuđač radi učešća u postupku javne nabavke sačinjava i podnosi ponudu u skladu sa ovom tenderskom dokumentacijom. Ponuđač je dužan da ponudu pripremi kao jedinstvenu cjelinu i da svaku prvu stranicu svakog lista i u kupni broj listova ponude označi rednim brojem, osim garancije ponude, kataloga, fotografija, publikacija i slično. Dokumenta koja sačinjava ponuđač, a koja čine sastavni dio ponude moraju biti potpisana od strane ovlašćenog lica ponuđača ili lica koje on ovlasti. Ponuda mora biti povezana jednim jemstvenikom tako da se ne mogu naknadno ubacivati, odstranjivati ili zamjenjivati pojedinačni listovi, a da se pri tome ne ošteti list ponude.Ponuda i uzorci zahtijevani tenderskom dokumentacijom dostavljaju se u odgovarajućem zatvorenom omotu (koverat, paket i slično) na način da se prilikom otvaranja ponude može sa sigurnošću utvrditi da se prvi put otvara. Na omotu ponude navodi se: ponuda, broj tenderske dokumentacije, naziv i sjedište naručioca, naziv, sjedište, odnosno ime i adresa ponuđača i tekst: "Ne otvaraj prije javnog otvaranja ponuda". U slučaju podnošenja zajedničke ponude, na omotu je potrebno naznačiti da se radi o zajedničkoj ponudi i navesti puni naziv ponuđača i adresu na koju će ponuda biti vraćena u slučaju da je neblagovremena.Ponuđač je dužan da ponudu sačini na obrascima iz tenderske dokumentacije uz mogućnost korišćenja svog memoranduma. Ako je tenderskom dokumentacijom predviđeno zaključivanje okvirnog sporazuma ponuđač priprema i podnosi ponudu u odnosu na opis, tehničku specifikaciju i procijenjenu vrijednost predmeta nabavke predviđene za prvu godinu, odnosno prvi ugovor o javnoj nabavci. Ponuđač može da

podnese ponudu za jednu ili više partija pod uslovom da se ponuda odnosi na najmanje jednu partiju. Ako ponuđač podnosi ponudu za više ili sve partije, ponuda mora biti pripremljena kao jedna cjelina tako da se može ocjenjivati za svaku partiju posebno, na način što se dokazi koji se odnose na sve partije, osim garancije ponude, kataloga, fotografija, publikacija i slično, podnose zajedno u jednom primjerku u ponudi za prvu partiju za koju učestvuje, a dokazi koji se odnose samo na određenu/e partiju/e podnose se za svaku partiju posebno.Garancija ponude, katalozi, fotografije, publikacije i slično prilažu se u ponudi nakon dokumenata za zadnju partiju na kojoj se učestvuje. Ponudu može da podnese grupa ponuđača (zajednička ponuda), koji su neograničeno solidarno odgovorni za ponudu i obaveze iz ugovora o javnoj nabavci.Ponuđač koji je samostalno podnio ponudu ne može istovremeno da učestvuje u zajedničkoj ponudi ili kao podizvođač, odnosno podugovarač drugog ponuđača. U zajedničkoj ponudi se mora dostaviti ugovor o zajedničkom nastupanju kojim se: određuje vodeći ponuđač - nosilac ponude; određuje dio predmeta nabavke koji će realizovati svaki od podnosilaca ponude i njihovo procentualno učešće u finansijskom dijelu ponude; prihvata neograničena solidarna odgovornost za ponudu i obaveze iz ugovora o javnoj nabavci i uređuju međusobna prava i obaveze podnosilaca zajedničke ponude (određuje podnosilac zajedničke ponude čije će ovlašćeno lice potpisati finansijski dio ponude, nacrt ugovora o javnoj nabavci i nacrt okvirnog sporazuma i čijim pečatom, žigom ili sličnim znakom će se ovjeriti ovi dokumenti i označiti svaka prva stranica svakog lista ponude; određuje podnosilac zajedničke ponude koji će obezbijediti garanciju ponude i druga sredstva finansijskog obezbjeđenja; određuje podnosilac zajedničke ponude koji će izdavati i podnositi naručiocu račune/fakture i druga dokumenta za plaćanje i na čiji račun će naručilac vršiti plaćanje i drugo). Ugovorom o zajedničkom nastupanju može se odrediti naziv ovog ponuđača.U zajedničkoj ponudi se moraju navesti imena i stručne kvalifikacije lica koja će biti odgovorna za izvršenje ugovora o javnoj nabavci. Ponuđač može da izvršenje određenih poslova iz ugovora o javnoj nabavci povjeri podugovaraču ili podizvođaču.

Učešće svih podugovorača ili podizvođača u izvršenju javne nabavke ne može da bude veće od 30% od ukupne vrijednosti ponude. Ponuđač je dužan da, na zahtjev naručioca, omogući uvid u dokumentaciju podugovarača ili podizvođača, odnosno pruži druge dokaze radi utvrđivanja ispunjenosti uslova za učešće u postupku javne nabavke. Ponuđač u potpunosti odgovara naručiocu za izvršenje ugovorene javne nabavke, bez obzira na broj podugovarača ili podizvođača. U smislu člana 17 stav 1 tačka 6 Zakona o javnim nabavkama sukob interesa na strani ponuđača postoji ako lice u istom postupku javne nabavke učestvuje kao član više zajedničkih ponuda ili kao podugovarač, odnosno podizvođač učestvuje u više ponuda. Ako je naručilac u predmjeru radova ili tehničkoj specifikaciji za određenu stavku/e naveo robni znak, patent, tip ili proizvođač, uz naznaku “ili ekvivalentno”, ponuđač je dužan da u ponudi tačno navede koji robni znak, patent, tip ili proizvođač nudi. U odnosu na zahtjeve za tehničke karakteristike ili specifikacije utvrđene tenderskom dokumentacijom ponuđači mogu ponuditi ekvivalentna rješenja zahtjevima iz standarda uz podnošenje dokaza o ekvivalentnosti. Dokazi o ispunjenosti uslova za učešće u postupku javne nabavke i drugi dokazi traženi tenderskom dokumentacijom, mogu se dostaviti u originalu, ovjerenoj kopiji, neovjerenoj kopiji ili u elektronskoj formi. Ponuđač čija je ponuda izabrana kao najpovoljnija dužan je da prije zaključivanja ugovora o javnoj nabavci dostavi original ili ovjerenu kopiju dokaza o ispunjavanju uslova za učešće u postupku javne nabavke. Ukoliko ponuđač čija je ponuda izabrana kao najpovoljnija ne dostavi originale ili ovjerene kopije dokaza njegova ponuda će se smatrati neispravnom. U slučaju žalbenog postupka ponuđač čija se vjerodostojnost dokaza osporava dužan je da dostavi original ili ovjerenu kopiju osporenog dokaza, a ako ne dostavi

original ili ovjerenu kopiju osporenog dokaza njegova ponuda će se smatrati neispravnom. Ponuđač može dostaviti dokaze o kvalitetu (sertifikate, odnosno licence i druge dokaze o ispunjavanju kvaliteta) izdate od ovlašćenih organa država članica Evropske unije ili drugih država, kao ekvivalentne dokaze u skladu sa zakonom i zahtjevom naručioca. Ponuđač može dostaviti dokaz o kvalitetu u drugom obliku, ako pruži dokaz o tome da nema mogućnost ili pravo na traženje tog dokaza. Dokazi sačinjeni na jeziku koji nije jezik ponude, dostavljaju se na jeziku na kojem su sačinjeni i u prevodu na jezik ponude od strane ovlašćenog sudskog tumača, osim za djelove ponude za koje je tenderskom dokumentacijom predviđeno da se mogu dostaviti na jeziku koji nije jezik ponude. Svaki podnosilac zajedničke ponude mora u ponudi dokazati da ispunjava obavezne uslove: da je upisan u registar kod organa nadležnog za registraciju privrednih subjekata;da je uredno izvršio sve obaveze po osnovu poreza i doprinosa u skladu sa zakonom, odnosno propisima države u kojoj ima sjedište; da on odnosno njegov zakonski zastupnik nije pravosnažno osuđivan za neko od krivičnih djela organizovanog kriminala sa elementima korupcije, pranja novca i prevare. Obavezni uslov da ima dozvolu, licencu, odobrenje ili drugi akt za obavljanje djelatnosti koja je predmet javne nabavke mora da dokaže da ispunjava podnosilac zajedničke ponude koji je ugovorom o zajedničkom nastupu određen za izvršenje dijela predmeta javne nabavke za koji je Tenderskom dokumentacijom predviđena obaveza dostavljanja licence, odobrenja ili drugog akta. Fakultativne uslove predviđene Tenderskom dokumentacijom u pogledu ekonomsko–finansijske sposobnosti i stručno – tehničke osposobljenosti podnosioci zajedničke ponude su dužni da ispune zajednički i mogu da koriste kapacitete drugog podnosiosa iz zajedničke ponude. Ponuđač može ispunjenost uslova u pogledu posjedovanja dozvole, licence, odobrenja ili drugog akta za obavljanje djelatnosti koja je predmet javne nabavke i u pogledu stručno – tehničke i kadrovske osposobljenosti dokazati preko podugovarača, odnosno podizvođača. Ponuđač može stručno – tehničku i kadrovsku osposobljenost dokazati korišćenjem kapaciteta drugog pravnog i fizičkog lica ukoliko su mu stavljeni na raspolaganje, u skladu sa zakonom. Garancija ponude koja sadrži klauzulu da je validna ukoliko je perforirana dostavlja se i povezuje u ponudi jemstvenikom sa ostalim dokumentima ponude. Na ovaj način se dostavlja i povezuje garancija ponude uz koju je kao posebni dokument dostavljena navedena klauzula izdavaoca garancije. Ako garancija ponude ne sadrži klauzulu da je validna ukoliko je perforirana ili ako uz garanciju nije dostavljen posebni dokument koji sadrži takvu klauzulu, garancija ponude se dostavlja u dvolisnoj providnoj plastičnoj foliji koja se zatvara po svakoj strani tako da se garancija ponude ne može naknadno ubacivati, odstranjivati ili zamjenjivati. Zatvaranje plastične folije može se vršiti i jemstvenikom kojim se povezuje ponuda u cjelinu na način što će se plastična folija perforirati po obodu svake strane sa najmanje po dvije perforacije kroz koje će se provući jemstvenik kojim se povezuje ponuda, tako da se garancija ponude ne može naknadno ubacivati, odstranjivati ili zamjenjivati, a da se ista vidno ne ošteti, kao ni jemstvenik kojim je zatvorena plastična folija i kojim je uvezana ponuda. Ako se garancija ponude sastoji iz više listova svaki list garancije se dostavlja na naprijed opisani način. Garancija ponude se prilaže na način opisan pod tačkom 3 ovog uputstva (način pripremanja ponude po partijama). Garancija ponude i sredstva finansijskog obezbjeđenja ugovora o javnoj nabavci mogu biti izdata od banke, društva za osiguranje ili druge organizacije koja je zakonom ili na osnovu zakona ovlašćena za davanje garancija. U garanciji ponude i sredstvu finansijskog obezbjeđenja ugovora o javnoj nabavci mora biti naveden broj i datum tenderske dokumentacije na koji se odnosi ponuda, iznos na koji se garancija daje i da je bezuslovna i plativa na prvi poziv naručioca nakon nastanka razloga na koji se odnosi. U slučaju kada se ponuda podnosi za više partija ponuđač može u ponudi dostaviti jednu garanciju ponude

za sve partije za koje podnosi ponudu uz navođenje partija na koje se odnosi i iznosa garancije za svaku partiju ili da za svaku partiju dostavi posebnu garanciju ponude. Ponuđač dostavlja ponudu sa cijenom/ama izraženom u EUR-ima, sa posebno iskazanim PDV-om, na način predviđen obrascem “Finansijski dio ponude” koji je sastavni dio Tenderske dokumentacije.

U ponuđenu cijenu uračunavaju se svi troškovi i popusti na ukupnu ponuđenu cijenu, sa posebno iskazanim PDV-om, u skladu sa zakonom.Ponuđena cijena/e piše se brojkama. Ponuđena cijena/e izražava se za cjelokupni predmet javne nabavke, a ukoliko je predmet javne nabavke određen po partijama za svaku partiju za koju se podnosi ponuda dostavlja se posebno Finansijski dio ponude. Ako je cijena najpovoljnije ponude niža najmanje za 30% u odnosu na prosječno ponuđenu cijenu svih ispravnih ponuda ponuđač je dužan da na zahtjev naručioca dostavi obrazloženje u skladu sa Zakonom o javnim nabavkama (“Službeni list CG”, broj 42/11, 57/14, 28/15 i 42/17). Ukoliko je naručilac predvidio mogućnost podnošenja alternativne ponude, ponuđač može dostaviti samo jednu ponudu: alternativnu ili onakvu kakvu je naručilac zahtijevao tehničkim karakteristikama ili specifikacijam predmeta javne nabavke, odnosno predmjera radova, date u tenderskoj dokumentaciji. Ponuđač je dužan da u ponudi dostavi Nacrt ugovora o javnoj nabavci potpisan od strane ovlašćenog lica na mjestu predviđenom za davanje saglasnosti na isti, a ako je predviđeno zaključivanje okvirnog sporazuma i Nacrt okvirnog sporazuma potpisan od strane ovlašćenog lica na mjestu predviđenom za davanje saglasnosti na isti. Ponuda je blagovremeno podnesena ako je uručena naručiocu prije isteka roka predviđenog za podnošenje ponuda koji je predviđen Tenderskom dokumentacijom. Period važenja ponude ne može da bude kraći od roka definisanog u Pozivu. Istekom važenja ponude naručilac može, u pisanoj formi, da zahtijeva od ponuđača da produži period važenja ponude do određenog datuma. Ukoliko ponuđač odbije zahtjev za produženje važenja ponude smatraće se da je odustao od ponude. Ponuđač koji prihvati zahtjev za produženje važenja ponude ne može da mijenja ponudu.Zainteresovano lice ima pravo da zahtijeva od naručioca pojašnjenje tenderske dokumentacije u roku od 8 dana[[1]](#footnote-1), od dana objavljivanja, odnosno dostavljanja tenderske dokumentacije. Zahtjev za pojašnjenje tenderske dokumentacije podnosi se u pisanoj formi (poštom, faxom, e-mailom...) na adresu naručioca. Pojašnjenje tenderske dokumentacije predstavlja sastavni dio tenderske dokumentacije. Naručilac je dužan da pojašnjenje tenderske dokumentacije, dostavi podnosiocu zahtjeva i da ga objavi na portalu javnih nabavki u roku od tri dana, od dana prijema zahtjeva.

Po predmetnoj tenderskoj dokumentaciji, blagovremeno pristigle su ponude ponuđača Simant doo Podgorica, Vujačić Company coo Podgorica i Jugobicikl-promet doo Podgorica.

Ponuđač Simant doo Podgorica neposredno je predao ponudu na arhivi naručioca 19.11.2018. godine u 8.12 h zavedena pod brojem 8276.

Ponuđač Vujačić Company doo Podgorica neposredno je predao ponudu na arhivi naručioca 19.11.2018. godine u 9.31 h zavedena pod brojem 8287.

Ponuđač Jugobicikl-promet doo Podgorica neposredno je predao ponudu na arhivi naručioca 19.11.2018.godine u 9.55 h zavedena pod brojem 8291.

Po predmetnom nadmetanju nije bilo neblagovremenih ponuda.

Ponuđači nijesu dostavili izmjene ili dopune ponude, prije otvaranja ponude nije bilo ponuđača koji su odustali.

Komisija za otvaranje i vrednovanje ponuda pristupila je otvaranju ponuda o čemu je sačinila Zapisnik o otvaranju ponuda broj 21-8306 od 19.11.2018.godine.

Otvaranju ponuda su prisustvovali ovlašćeni predstavnici ponuđača Vujačić company doo Podgorica i ponuđača Jugobicikl-promet doo Podgorica.

1. Ponuda ponuđača Simant doo Podgorica je podnesena u zatvorenoj koverti na kojoj sa prednje strane piše: naziv i sjedište naručioca i ponuđača.Ponuda: broj iz evidencije postupka javnih nabavki: 21-7540 od 25.10.2018. godine. Redni broj iz Plana javnih nabavki 6.Tekst sa naznakom „ne otvaraj prije javnog otvaranja ponuda“.Na drugom djelu omota naziv, sjedište i adresa ponuđača i naručioca. Ponuda: broj iz evidencije postupka javnih nabavki: 21-7540 od 25.10.2018. godine. Redni broj iz Plana javnih nabavki 6. Tekst sa naznakom „ne otvaraj prije javnog otvaranja ponuda“.

* Dokazi o ispunjenosti uslova sadržanih u tenderskoj dokumenatciji:
* Naslovna strana ponude.
* Sadržaj ponude.
* Podaci o ponudi i ponuđaču, samostalna ponuda.
* Finansijski dio ponude.
* Izjava o nepostojanju sukoba interesa na strani ponuđača, podnosioca zajedničke ponude, podizvođača/podugovorača broj 360/18 od 13.11.2018. godine.
* Izvod iz CRPS Poreske uprave registarski broj 5-0652123/005 izdato 26.07.2018. godine. Kopija nije ovjerena.
* Uvjerenje Ministarstva finansija Poreska uprava PJ Podgorica broj 03/8-2-14521/1-2 od 29.10.2018. godine, da je poreski obveznik Simant doo Podgorica podnio poreske prijave i prema istim obračunao obaveze po osnovu: poreza i doprinosa na lična primanja zaposlenih, zaključno sa 08/2018, i po tom osnovu nema neizmirene poreskeo baveze; porez na dobit pravnih lica, zaključno sa godišnjom prijavom za 2017. godinu, i po tom osnovu nema dospjelih neizmirenih poreskih obaveza; poreza na dodatu vrijednost zaključno sa 09/2018 i po tom osnovu nema neizmirene poreske obaveze. Kopija nije ovjerena.
* Uvjerenje Uprave javnih lokalnih prihoda Glavni grad Podgorica, broj 15-U5-427/18-1577/1 od 21.09.2018. godine, da je Simant doo Podgorica na dan izdavanja ovog uvjerenja uredno prijavio, obračunao i izvršio sve obaveze po osnovu poreza i doprinosa i to: porez na nepokretnosti, prirez porezu na dohodak fizičkih lica, lokalne komunalne takse i naknadu za korišćenje opštinskih puteva na teritoriji Glavnog grada Podgorica. Kopija nije ovjerena.
* Uvjerenje Ministarstva pravde broj 05/2-72-10475/18 od 24.09.2018. godine, da za sljedeće pravno lice Simant doo Podgorica u kaznenoj evidenciji ne postoje podaci o osuđivanosti pravnog lica. Kopija nije ovjerena.
* Uvjerenje Ministarstva pravde broj 05/2-72-10824/18 od 03.10.2018. godine, da o Gjon Gjonaju u kaznenoj evidenciji ne postoje podaci o osuđivanosti lica. Kopija nije ovjerena.
* Uvjerenje Ministarstva pravde broj 05/2-72-10478/18 od 24.09.2018. godine, da o Pašku Dedivanoviću u kaznenoj evidenciji ne postoje podaci o osuđivanosti lica. Kopija nije ovjerena.
* Izjava o garancijikvaliteta.
* Nacrt ugovora o javnoj nabavci sa potpisanom saglasnošću od strane ponuđača.
* Garancija ponude, SocieteGenerale Montenegrobankabroj GC2018/1446 od 14.11.2018. godine.
* Ponuđena cijena:

Ukupno bez PDV-a: 33.521,76 €

PDV: 7.039,56 €

Ukupan iznos sa PDV-om: 40.561,32 €

* Ostali elementi ponude zahtijevani tenderskom dokumentacijom:
* Rok izvršenja ugovora: 12 mjeseci od dana zaključivanja ugovora.
* Mjesto izvrešnja ugovora je DOO Komunalne djelatnosti Bar.
* Način i dinamika isporuke: Isporuka će se vršiti sukcesivno, po potrebi naručioca. Pojedinačna isporuka mora biti izvršena najkasnije u roku od dvadana od dana dostavljanja pismenog zahtjeva za isporuku robe F-co magacin naručioca.
* Garantni rok: 12 mjeseci od dana isporuke guma. Datum proizvodnje guma neće biti stariji od 1 (jedne) godine na dan isporuke robe.
* Rok plaćanja: 30 dana od dana potpisivanja otpremnice o isporuci robe i dostavljanja fakture.
* Način plaćanja: virmanski.
* Period važenjaponude: 60 dana od dana javnogotvaranjaponuda.

1. Ponuda / prijava ponuđača Vujačić Company doo Podgorica je podnesena u zatvorenoj koverti na kojoj je saprednje strane ispisano: naziv i sjedište naručioca. Ponuda po Tenderskoj dokumentaciji broj 21-5140. Tekst sa naznakom „ne otvaraj prije javnog otvaranja ponuda“. Na drugom djelu omota naziv, sjedište i adresa ponuđača.

* Dokazi o ispunjenosti uslova sadržanih u tenderskoj dokumenatciji:
* Naslovna strana ponude.
* Sadržaj ponude.
* Podaci o ponudi i ponuđaču, samostalna ponuda.
* Finansijski dio ponude.
* Izjava o nepostojanju sukoba interesa na strani ponuđača, podnosioca zajedničke ponude, podizvođača/podugovorača broj 316 od 16.11.2018. godine.

Dokazi za dokazivanje ispunjenosti obaveznih uslova za učešće u postupku javnog nadmetanja.

* Izvod iz CRPS Poreske uprave registarski broj 5-0573343/005 izdato 22.10.2018. godine. Kopija nije ovjerena.
* Uvjerenje Ministarstva finansija Poreska uprava PJ Podgorica broj 03/8-2-14286/1-2 od 23.10.2018. godine, da je poreski obveznik Vujačić Company doo Podgorica podnio poreske prijave i prema istim obračunao obaveze po osnovu: poreza i doprinosa na lična primanja zaposlenih, zaključno sa 08/2018, i po tom osnovu nema neizmirene poreske obaveze; porez na dobit pravnih lica, zaključno sa godišnjom prijavom za 2017. godinu, i po tom osnovu nema dospjelih neizmirenih poreskih obaveza; poreza na dodatu vrijednost zaključno sa 09/2018 i po tom osnovu nema neizmirene poreske obaveze. Kopija nije ovjerena.
* Uvjerenje Uprave javnih lokalnih prihoda Glavni grad Podgorica, broj 15-U5-427/18-1719/1 od 22.10.2018. godine, da je Vujačić Company doo Podgorica na dan izdavanja ovog uvjerenja uredno prijavio, obračunao i izvršio sve obaveze po osnovu poreza i doprinosa i to: porez na nepokretnosti, prirez porezu na dohodak fizičkih lica, lokalne komunalne takse i naknadu za korišćenje opštinskih puteva na teritoriji Glavnog grada Podgorica. Kopijanijeovjerena.
* Uvjerenje Ministarstva pravde broj 05/2-72-8711/18 od 02.08.2018. godine, da za sljedeće pravno lice Vujačić Company doo Podgorica u kaznenoj evidenciji ne postoje podaci o osuđivanosti pravnog lica. Kopija nije ovjerena.
* Uvjerenje Ministarstva pravde broj 05/2-72-8710/18 od 02.08.2018. godine, da o Aleksandru Vujačiću u kaznenoj evidenciji ne postoje podaci o osuđivanosti lica. Kopija nije ovjerena.
* Izjava o namjeri i predmetu podugovaranja.
* Nacrt ugovora o javnoj nabavci sa potpisanom saglasnošću od strane ponuđača.
* Garancija ponude Societe Generale Montenegro banka broj GC2018/1441 od 13.11.2018.godine.
* Ponuđena cijena:

Ukupno bez PDV-a: 36.966,00 €

PDV: 7.762,86 €

Ukupan iznos sa PDV-om: 44.728,86 €

* Ostali elementi ponude zahtijevani tenderskom dokumentacijom:
* Rok izvršenja ugovora: godinu dana od dana zaključivanja ugovora.
* Mjesto izvršenja ugovora je DOO Komunalne djelatnosti Bar.
* Način i dinamika isporuke: Isporuka se vrši sukcesivno, po potrebi naručioca. Pojedinačna isporuka će biti izvršena najkasnije u roku od 2 (dva)dana od dana dostavljanja pismenog zahtjeva za isporuku robe F-co magacin naručioca.
* Garantni rok: 12 (dvanaest) mjeseci od dana isporuke guma.
* Rok plaćanja: 30 dana od dana potpisivanja otpremnice o isporuci robe i dostavljanja fakture.
* Način plaćanja: virmanski.
* Period važenjaponude: 60 dana od dana javnogotvaranjaponuda.
* Datum proizvodnjegumenećebitistariji od 1 (jedne) godinena dan isporuke.

1. Ponuda / prijava ponuđača Jugobicikl-promet doo Podgorica je podnesena u zatvorenoj koverti na kojoj je sa prednje strane ispisano: naziv i sjedište naručioca i ponuđača. Ponuda po otvorenom pozivu za javnu nabavkubroj 21-7540 od 25.10.2018 godine za nabavku auto guma za teretna vozila, autobuse i građevinske mašine. Tekst sa naznakom „ne otvaraj prije javnog otvaranja ponuda“. Na drugom djelu omota naziv, sjedište i adresa ponuđača.

* Dokazi o ispunjenosti uslova sadržanih u tenderskoj dokumenatciji:
* Naslovna strana ponude.
* Sadržaj ponude.
* Podaci o ponudi i ponuđaču, samostalna ponuda.
* Finansijski dio ponude.
* Izjava o nepostojanju sukoba interesa na strani ponuđača, podnosioca zajedničke ponude, podizvođača/podugovorača broj 781911-1 od 19.11.2018. godine.
* Izvodiz CRPS Poreske uprave registarski broj 5-0010612/012 izdato 06.07.2018. godine. Kopija nije ovjerena.
* Uvjerenje Ministarstva finansija Poreska uprava PJ Podgorica broj 03/8-2-14642/1-2 od 01.11.2018. godine, da je poreski obveznik Jugobicikl-promet doo Podgorica podnio poreske prijave i prema istim obračunao obaveze po osnovu: poreza i doprinosa na lična primanja zaposlenih, zaključno sa 09/2018, i po tom osnovu nema neizmirene poreske obaveze; porez na dobit pravnih lica, zaključno sa godišnjom prijavom za 2017. godinu, i po tom osnovu nema dospjelih neizmirenih poreskih obaveza; poreza na dodatu vrijednost zaključno sa 09/2018 i po tom osnovu nema neizmirene poreskeo baveze. Kopija nije ovjerena.
* Uvjerenje Uprave javnih lokalnih prihoda Glavni grad Podgorica, broj 15-U5-427/18-1493/1 od 21.09.2018. godine, da je Jugobicikl-promet doo Podgorica na dan izdavanja ovog uvjerenja uredno prijavio, obračunao i izvršio sve obaveze po osnovu poreza i doprinosa i to: porez na nepokretnosti, prirez porezu na dohodak fizičkih lica, lokalne komunalne takse i naknadu za korišćenje opštinskih puteva na teritoriji Glavnog grada Podgorica. Kopijanijeovjerena.
* Uvjerenje Ministarstva pravde broj 05/2-72-6769/18 od 12.06.2018. godine, da za sljedeće pravno lice Jugobicikl-promet doo Podgoricau kaznenoj evidenciji ne postoje podaci o osuđivanosti pravnog lica. Kopija nije ovjerena.
* Uvjerenje Ministarstva pravde broj 05/2-72-6768/18 od 13.06.2018. godine, da o Novaku Ćetkoviću u kaznenoj evidenciji ne postoje podaci o osuđivanosti lica. Kopija nije ovjerena.
* Izjava o namjeri i predmetu podugovaranja.
* Nacrt ugovora o javnoj nabavci sa potpisanom saglasnošću od strane ponuđača.
* Garancija za osiguranjeponudeHipotekarnabankabroj100-2-2304/3od 16.11.2018.godine.
* Ponuđena cijena:

Ukupno bez PDV-a: 35.941,08 €

PDV: 7.547,63 €

Ukupan iznos sa PDV-om: 43.488,71 €

* Ostali elementi ponude zahtijevani tenderskom dokumentacijom:
* Rok izvršenja ugovora: godinu dana od dana zaključivanja ugovora.
* Mjesto izvršenja ugovora je DOO Komunalne djelatnosti Bar.
* Način i dinamika isporuke: Isporuka se vrši sukcesivno, po potrebi naručioca. Pojedinačna isporuka mora biti izvršena najkasnije u roku od 2 (dva)dana od dana dostavljanja pismenog zahtjeva za isporuku robe F-co magacin naručioca.
* Garantni rok: Datum proizvodnje guma neće biti stariji od 1 (jedne) godine na dan isporuke. Garantni rok je 12 (dvanaest) mjeseci od dana isporuke guma.
* Rok plaćanja: 30 dana od dana potpisivanja otpremnice o isporuci robe i dostavljanja fakture.
* Način plaćanja: virmanski.
* Period važenjaponude: 60 dana od dana javnogotvaranjaponuda.

Ovlašćeni predstavnik ponuđača Vujačić Company doo Podgorica ima primjedbe na ponudu ponuđača Simant doo Podgorica:

* U finansijskom dijelu ponude ponuđač Simant doo Podgorica za stavku 2 nudi spoljnu gumu za pogonsku osovinu SEHA 6.50-16 108/105L 10PRKNK126 M+S Turska. Ponuđena guma je dijagonalna guma dok je naručilac za stavku 2 tražio spoljnu gumu za pogonsku osovinu sa bitnim karakteristikama predmetne nabavke u pogledu kvaliteta perfomansi i dimenzija 6.50 R16, dakle tražio je radijalnu gumu za navedenu stavku ponude. Ponuđač Simant doo nije dostavio gumu sa traženim karakteristikama što njegovu ponudu čini neipsravnnom jer nije u skladu sa zahtjevima iz tenderske dokumentacije.

Ovlašćeni predstavnik ponuđača Vujačić Company doo Podgorica ima primjedbe na ponudu ponuđača Jugobicikl-promet doo Podgorica:

* Ponuđač Jugobicikl-promet doo Podgorica na strani ponude 17 od 22 u Izjavi u namjeri i predmetu podugovaranja nije naveo ime, prezime i funkciju ovlašćenog lica koje je potpisalo navedenu izjavu a bio je u obavezi prema zahtjevima tenderske dokumentacije.
* U finansijskom dijelu ponude u određenim stavkama u koloni bitne karakteristike ponuđenog predmeta nabavke ponuđač navodi fabrike u kojima se ponuđene dimenzije guma proizvode ne navodeći naziv proizvođača (brenda) niti modela ponuđene gume a što nije u skladu sa zahtjevima iz tenderske dokumentacije jer su ponuđači u navedenoj koloni bili u obavezi dostaviti naziv proizvođača guma (brend). Primjer: stavka 2, ponuđač nudi – 6.50 R16, proizvođač: Hangzhou Zhongce Rubber Co, Zemlja porijekla Kina. Naime navedena guma uopšte ne postoji pod ovim trgovačkim nazivom i ne može se isporučiti jer je pod proizvođačem navedena samo fabrika guma u kojoj se proizvodi više brendova guma. Isto važi i za stavku 4, 6, 7, 8, 9, 10, 22, 24, 32, 34, 35, 44 i 45.

Ovlašćeni predstavnik ponuđača Jugobicikl-promet doo Podgorica ima primjedbe na ponudu ponuđača Vujačić Company doo Podgorica:

* Nacrt ugovora nije pečatiran, samo je potpisan.
* Nije stavljen pečat - podaci o ponudi i ponuđaču.

Primjedbe na ponude Vujačić Company doo Podgorica i Simant doo Podgorica: Nijesu stavili naziv proizvođača, iako je to izričito traženo tenderom da bude dostavljeno u bitnim karakteristikama tendera, već su stavili brend gume gdje se tražio samo proizvođač i zemlja porijekla - navedeno u napomeni, te smatram da im ponude nijesu ispravne.

Odgovor ponuđača Vujačić Company doo Podgorica na primjedbu ponuđača Jugobicikl-promet doo Podgorica: Ponuđači nijesu prema ZJN obavezni ovjeriti pečatom stranicu “Podaci o ponudi i ponuđaču” već staviti samo potpis ovlašćenog lica kao što i nijesu u obavezi ovjeriti pečatom nacrt ugovora već samo na predviđeno mjesto staviti svojeručni potpis ovlašćenog lica ponuđača.

Vezano za primjedbu ovlašćenog ponuđača Jugobicikl-promet doo Podgoricakoja se odnosi na naziv proizvođača ponuđenih guma, jasno je bilo u tenderskoj dokumentaciji da naručilac traži nazive ponuđenih guma a ne nikako nazive fabrika u kojima se ponuđene gume proizvode.

Komisija za otvaranje i vrednovanje ponuda pristupila je pregledu, ocjeni i vrednovanju ponuda dana 06.12.2018. godine u 11,00 sati i o tome sačinila Zapisnik o vrednovanju broj 21-8853. godine.

* Komisija za otvaranje i vrednovanje ponuda, razmatrajući primjedbe ponuđača Vujačić Company doo Podgorica na ponudu ponuđača Simant doo Podgorica ocjenila je da je osnovana primjedba da u finansijskom dijelu ponude ponuđač Simant doo Podgorica za stavku 2 nudi spoljnu gumu za pogonsku osovinu SEHA 6.50-16 108/105L 10PRKNK126 M+S Turska koja je dijagonalna guma dok je naručilac za stavku 2 tražio spoljnu gumu za pogonsku osovinu sa bitnim karakteristikama predmetne nabavke u pogledu kvaliteta perfomansi i dimenzija 6.50 R16, dakle tražio je radijalnu gumu za navedenu stavku ponude. Ponuđač Simant doo nije dostavio gumu sa traženim karakteristikama što njegovu ponudu čini neipsravnnom jer nije u skladu sa zahtjevima iz tenderske dokumentacije.

Primjedba je osnovana iz razloga što je ponuđač u finansijskom dijelu ponude tehničke karakteristike ili specifikacije predmeta javne nabavke, odnosno predmjer radova pod stavkom 2 u opisu predmeta nabavke, odnosno dijela predmeta nabavke naveo spoljnju gumu, za pogonsku osovinu, a u bitnim karakteristikama predmeta nabavke u pogledu kvaliteta, performansi i/ili dimenzija Seha 6.50-16 108/105L010 pr knk 126 M+S Turska, bez oznake R a naručilac je tenderskom dokumentacijom tehničke karakteristike ili specifikacije predmeta javne nabavke, odnosno predmjer radova pod stavkom 2 u opisu predmeta nabavke, odnosno dijela predmeta nabavke tražio spoljnju gumu, za pogonsku osovinu, a u bitnim karakteristikama predmeta nabavke u pogledu kvaliteta, performansi i/ili dimenzija 6.50 R16.

Komisija za otvaranje i vrednovanje ponuda, razmatrajući primjedbe ponuđača Vujačić Company doo Podgorica na ponudu ponuđača Jugobicikl-promet doo Podgorica:

* Primjedba da Ponuđač Jugobicikl-promet doo Podgorica na strani ponude 17 od 22 u Izjavi u namjeri i predmetu podugovaranja nije naveo ime, prezime i funkciju ovlašćenog lica koje je potpisalo navedenu izjavu a bio je u obavezi prema zahtjevima tenderske dokumentacije je osnovana iz sledećeg razloga. Uputstvom ponuđačima za sačinjavanje i podnošenje ponude ponuđač je dužan da ponudu sačini na obrascima iz tendeske dokumentacije uz mogućnost korišćenja svog memoranduma. Na obrascu Izjave o namjeri i predmetu podugovaranja ponuđač je trebalo da navede ovlašćeno lice ponuđača (ime,prezime i funkciju) a ne naziv ponuđača Jugobicikl-promet doo.
* U finansijskom dijelu ponude u određenim stavkama u koloni bitne karakteristike ponuđenog predmeta nabavke ponuđač navodi fabrike u kojima se ponuđene dimenzije guma proizvode ne navodeći naziv proizvođača (brenda) niti modela ponuđene gume a što nije u skladu sa zahtjevima iz tenderske dokumentacije jer su ponuđači u navedenoj koloni bili u obavezi dostaviti naziv proizvođača guma (brend). Primjer: stavka 2, ponuđač nudi – 6.50 R16, proizvođač: Hangzhou Zhongce Rubber Co, Zemlja porijekla Kina. Naime navedena guma uopšte ne postoji pod ovim trgovačkim nazivom i ne može se isporučiti jer je pod proizvođačem navedena samo fabrika guma u kojoj se proizvodi više brendova guma. Isto važi i za stavku 4, 6, 7, 8, 9, 10, 22, 24, 32, 34, 35, 44 i 45.

Ova primjedna je neosnovana iz razloga što je ponuđač u finansijskom dijelu ponude u koloni bitne karakteristike ponuđenog predmeta nabavke ispravno naveo proizvođače guma, u skladu sa tenderskom dokumentacijom naručioca koji je na strani 8/37 u napomeni naveo da su ponuđači obavezni u bitnim karakteristikama ponuđenog predmeta nabavke za svaku poziciju navesti naziv proizvođača i zemlju porijekla.

Komisija za otvaranje i vrednovanje ponuda, razmatrajući primjedbe ponuđača Jugobicikl-promet doo Podgorica na ponudu ponuđača Vujačić Company doo Podgorica utvrdila je sledeće - Primjedba da Nacrt ugovora nije pečatiran već je samo potpisan kao i da nije stavljen pečat na obrascu podaci o ponudi i ponuđaču je neosnovana.

U Uputstvu ponuđačima za sačinjavanje i podnošenje ponude navedeno je da dokumenta koja sačinjava ponuđač, a koja čine sastavni dio ponude moraju biti potpisana od strane ovlašćenog lica ponuđača ili lica koje on ovlasti, tako da je ponuđač Vujačić Company doo Podgorica u skladu sa tenderskom dokumentacijom i navedenim Uputstvom dostavio Nacrt ugovora i obrazac o ponudi i ponuđaču koji su potpisani od ovlašćenog lica ponuđača, a koji nisu morali da budu pečatirani.

- Primjedba na ponude Vujačić Company doo Podgorica i Simant doo Podgorica da nijesu stavili naziv proizvođača, iako je to izričito traženo tenderom da bude dostavljeno u bitnim karakteristikama tendera, već su stavili brend gume gdje se tražio samo proizvođač i zemlja porijekla - navedeno u napomeni, je osnovana.

Naručilac je tenderskom dokumentacijom na strani 8/37 u napomeni naveo da su ponuđači obavezni u bitnim karakteristikama ponuđenog predmeta nabavke za svaku poziciju navesti naziv proizvođača i zemlju porijekla.

Ponuđač Vujačić Company doo Podgorica je u finansijskom dijelu ponude pod rednim brojem 1, 2, 3 i 4 naveo da nudi gume WEST LAKE. Guma West Lake je brend proizvođača guma Hangzhou Zhongce Rubber Co , tako da je trebalo da ponuđač za pozicije pod rednim brojem 1, 2, 3 i 4 navede Hangzhou Zhongce Rubber Co kao proizvođača ponuđenih guma, a ne brend.

Komisija za otvaranje i vrednovanje ponuda, po izvršenom pregledu i ocjeni ispravnosti pristiglih ponuda u predmetnom postupku javne nabavke, ocijenila je da je ponuda ponuđača Simant doo Podgorica neispravna iz razloga što je ponuđač u finansijskom dijelu ponude tehničke karakteristike ili specifikacije predmeta javne nabavke, odnosno predmjer radova pod stavkom 2 u opisu predmeta nabavke, odnosno dijela predmeta nabavke naveo spoljnju gumu, za pogonsku osovinu, a u bitnim karakteristikama predmeta nabavke u pogledu kvaliteta, performansi i/ili dimenzija Seha 6.50-16 108/105L010 pr knk 126 M+S Turska, a naručilac je tenderskom dokumentacijom tehničke karakteristike ili specifikacije predmeta javne nabavke, odnosno predmjer radova pod stavkom 2 u opisu predmeta nabavke, odnosno dijela predmeta nabavke tražio spoljnju gumu, za pogonsku osovinu, a u bitnim karakteristikama predmeta nabavke u pogledu kvaliteta, performansi i/ili dimenzija 6.50 R16. Ponuđač je ponudio gumu bez oznake R što nije u skladu sa zahtjevom naručioca.

Članom 75 Zakona o javnim nabavkama određeno je da ponuđač radi učešća u postupku javne nabavke sačinjava i podnosi ponudu u skladu sa tenderskom dokumentacijom. Kako ponuđač Simant doo Podgorica nije sačinio ponudu u skladu sa uslovima utvrđenim tenderskom dokumentacijom Komisija za otvaranje ponuda ocjenila je da je ponuda neispravna na osnovu člana 100 stav 1 tačka 1 Zakona o javnim nabavkama.

Komisija za otvaranje i vrednovanje ponuda, po izvršenom pregledu i ocjeni ispravnosti pristiglih ponuda u predmetnom postupku javne nabavke, ocijenila je da je ponuda ponuđača Vujačić Company doo Podgorica neispravna iz razloga što je ponuđač Vujačić Company doo Podgorica naveo brend gume a ne naziv proizvođača što nije u skladu sa tenderskom dokumentacijom naručioca koji je na strani 8/37 u napomeni naveo da su ponuđači obavezni u bitnim karakteristikama ponuđenog predmeta nabavke za svaku poziciju navesti naziv proizvođača i zemlju porijekla.

Ponuđač je u finansijskom dijelu ponude pod rednim brojem 1,2,3 i 4 naveo da nudi gume WEST LAKE. Guma West Lake je brend proizvođeča guma Hangzhou Zhongce Rubber Co , tako da je trebalo da ponuđač za pozicije pod rednim brojem 1,2,3 i 4 navede Hangzhou Zhongce Rubber Co kao proizvođača ponuđenih guma, a ne brend.

Članom 75 Zakona o javnim nabavkama određeno je da ponuđač radi učešća u postupku javne nabavke sačinjava i podnosi ponudu u skladu sa tenderskom dokumentacijom. Kako ponuđač Vujačić Company doo Podgorica nije sačinio ponudu u skladu sa uslovima utvrđenim tenderskom dokumentacijom Komisija za otvaranje ponuda ocjenila je da je ponuda neispravna na osnovu člana 100 stav 1 tačka 1 Zakona o javnim nabavkama.

Komisija za otvaranje i vrednovanje ponuda, po izvršenom pregledu i ocjeni ispravnosti pristiglih ponuda u predmetnom postupku javne nabavke, ocijenila je da je ponuda ponuđača Jugobicikl-promet doo Podgorica neispravna iz razloga što je ponuđač na obrascu Izjave o namjeri i predmetu podugovaranja na mjestu predviđenom da se za ovlašćeno lice ponuđača navede njegovo ime, prezime i funkcija naveo Jugobicikl-promet doo što nije u skladu sa tenderskom dokumentacijom i Uputstvom ponuđačima za sačinjavanje i podnošenje ponude ponuđač je dužan da ponudu sačini na obrascima iz tendeske dokumentacije uz mogućnost korišćenja svog memoranduma.

Članom 75 Zakona o javnim nabavkama određeno je da ponuđač radi učešća u postupku javne nabavke sačinjava i podnosi ponudu u skladu sa tenderskom dokumentacijom. Kako ponuđač Jugobicikl-promet doo Podgorica nije sačinio ponudu u skladu sa uslovima utvrđenim tenderskom dokumentacijom Komisija za otvaranje ponuda ocjenila je da je ponuda neispravna na osnovu člana 100 stav 1 tačka 1 Zakona o javnim nabavkama.

Po izvršenom pregledu i ocjeni ispravnosti pristiglih ponuda u predmetnom postupku javne nabavke, Komisija za otvaranje i vrednovanje ponuda je ocijenila da su se stekli uslovi iz člana 105 stav 1 tačka 1 Zakona o javnim nabavkama i predložila ovlašćenom licu Naručioca da se u predmetnom postupku javne nabavke donese Odluka o obustavi postupka javne nabavke.

Na osnovu utvrđenog činjeničkog stanja, a primjenom odredbe člana 105 stav 2 Zakona o javnim nabavkama odlučeno je kao u dispozitivu Odluke.

**Uputstvo o pravnom sredstvu:**

Ponuđač može izjaviti žalbu protiv ovog rješenja Državnoj komisiji za kontrolu postupaka javnih nabavki u roku od 10 dana od dana dostavljanja ove odluke.

Žalba se izjavljuje preko naručioca neposredno, putem pošte preporučenom pošiljkom sa dostavnicom ili elektronskim putem sa naprednim elektronskim potpisom ako je tenderskom dokumentacijom predmetnog postupka predviđeno dostavljanje ponuda elektronskim putem. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Državne komisije za kontrolu postupaka javnih nabavki broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te /tih partije/a.

Instrukcije za plaćanje naknade za vođenje postupka od strane želilaca iz inostranstva nalaze se na internet stranici Državne komisije za kontrolu postupaka javnih nabavkihttp://www.kontrola-nabavki.me/.

**Ovlašćeno lice naručioca**

**VD Izvršni direktor**

**mr Nedeljka Orlandić**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P.

1. u skladu sa članom 56 stav 2 Zakona o javnim nabavkama [↑](#footnote-ref-1)